Moriello de Tou

:*Iste articlo tracta sobre *'Moriello de Tou**. Ta atros emplegos d'o [[Toponimia|toponimo]] «Moriello» se veiga **Moriello (desambigación)**, y ta «Tou» se veiga **Tou (desambigación).*


*'Moriello de Tou** (oficialment, en [[Idioma castellano|castellano]], «''Morillo de Tou''») ye un [[lugar]] [[Aragón|aragonés]] d'o [[municipio]] de [[l'Aínsa-Sobrarbe]], en a [[comarcas d'Aragón|comarca]] de [[Sobrarbe]] y a [[provincias d'Espanya|provincia]] de [[Provincia de Uesca|Uesca]]. A suya [[población humana|población]] ye d'10 habitants ([[2018]]).

Moriello de Tou estió [[capital (politica)|capital]] d'o [[municipio]] homonimo dende os primers censos modernos de 1834 dica la suya absorción en o [[Cosculluela de Sobrarbe (municipio)|municipio de Cosculluela de Sobrarbe]] en bel momento en o periodo intercensal 1842-1857. Feba parte d'o municipio de Moriello lo [[despoblato|despoblau]] de [[Tou]]. Dende a [[anyos 1960|decada de 1960]], o municipio de Cosculluela desapareixió absorvido por [[l'Aínsa (municipio)|l'Aínsa]].

== Cheografía ==

Moriello de Tou ye situau a 538 [[metro]]s d'[[altaria]] sobre o nivel d'a mar, debaixo d'as [[garra (orografía)|garras]] d'o [[tozal]] que en a redolada se conoix como «Penya d'o Cotón» (±700 msnm), en a [[valle d'a Cinca|valle d'o río Cinca]].

En l'actualidat, l'asentamiento de Moriello ye en a [[ribera]] de l'[[entibo de Mediano|pantano de Mediano]], que inunda buena cosa d'as tierras que enantes yeran de lugar. Por ixe motivo, y por a imposibilidat de meter en [[agricultura|cultura]] las tierras afogadas, a [[Confederación Hidrografica de l'Ebro]] expropió tot lo lugar en os [[anyos 1960]].

L'acceso ta lugar ye simple, pus a [[carretera autonomica|carretera]] [[carretera autonomica A-138|A-138]] i pasa en o suyo trampo [[Balbastro]]-[[l'Aínsa]]. Dista, escasament, 5 [[kilometro]]s ta'l sud de a [[villa]] que ye capital de [[l'Aínsa-Sobrarbe]], y bels 3&nbsp;km (por a carretera) en norte de [[Cosculluela de Sobrarbe]], que tamién en fue capital municipal.

Por alto de Moriello, en a corona de a Penya Cotón, se i puede trobar o despoblau [[Edat Meya|historico]] de [[Tou]] (d'a on que probablement dimana o nombre), o suyo [[campanal]] de o [[sieglo XI]] encara se conserva parcialment de peu. O conchunto, publicitau con o nombre de «[[castiello de Tou]]», se puede vesitar previa ascensión ta l'altura por un caminet balizau que naix en o cabo d'alto de Moriello.

==Historia==

Se crei que os primers habitants de Moriello habrían dimanau, en tiempos de paz, de a población fortificada de [[Tou]], a cual l'habría dau lo nombre. As enrunas arqueolochicas de Tou, encara vesitables en l'actualidat, antigament constarían d'un lugar fortificau en l'altura, ixo ye con muralla, semellant a como ye [[Muro de Roda]], que se troba en a [[cuentra]] d'a [[valle d'a Cinca]], en a [[sierra de Muro de Roda]] que fa de divisoria con [[a Fueva]].

Se tiene constancia de que existise Moriello dende a [[Edat Meya]], y l'historiador [[Agustín Ubieto Arteta|Agustín Ubieto]] replega, de diferents documentos historicos, as diferents grafías «''Morello de Tou''», «''Murello''», «''Moriello''», «''Murel''», «''Moriellyo''» y «''Moriellyo de Tou''». En o [[Fogache de 1495]] i amaneix como «''Morello de Tou''».

Con una economía eminentment [[agricultura|agricola]] y [[ganadería|ganadera]], Moriello de Tou comenzó a sofrir a emigración cara ta principios d'o [[sieglo XX]], cuan se fizo publico lo prochecto de construcción de o pantano de Mediano que i habría d'afogar buena cosa d'as partidas de tierra plana en a valle. O lugar, que heba arribau a estar [[capital (politica)|cabecera]] de [[municipio]] d'entre 1834 y o periodo intercensal 1842-1857, quedó expropiau por a [[Confederación Hidrografica de l'Ebro]] en a decada de 1960, en despoblando-se de tot en os anyos siguients.

===Centro vacacional===

En [[1986]], a Unión Sindical d'[[Aragón]] de ''[[Comisiones Obreras]]'' planteyó un prochecto de recuperación de o despoblau que a par d'alavez yera Moriello ta reconvertir-lo en un centro vacacional. Seguntes Antonio Martínez, responsable d'o centro vacacional en l'anyo 2000, a percepción que se teneba sobre Moriello en os 80 yera:


A cesión por partes d'a [[Confederación Hidrografica de l'Ebro|Confederación Hidrografica]] y a reconstrucción se fizo en a [[Anyos 1990|decada de 1990]], con buena cosa de mano d'obra de voluntarios, afiliaus a lo sindicato, que i fizon diferents funcions relacionadas con as suyas profesions. Sobre a reconstrucción, Martínez declaró:


Actualment, Moriello de Tou funciona como centro de vacacions, obierto toda l'anyada, y disposa de [[piscina]], aria de [[camping]], [[bungalow]]s, [[supermercau]], y apartamentos y casas unifamiliars ta logar. L'expleita la [[sociedat (economía)|sociedat]] privada Sobrarbe S.A., con seu en [[Zaragoza]] y vinclada con CC.OO.

Manimenos, a rehabilitación y puesta en expleitación de o nuclio descartó ta cutio la posibilidat de reversión d'as propiedaz inmuebles ta os suyos amos orichinals. Debant de l'inicio d'as obras, bels antigos vecinos de a localidat, que en ixas envueltas viviban en belaltros nuclios d'a redolada, manifestón en bellas ocasions o suyo desalcuerdo con a cesión d'os terrens y edificios ta fer-ie o centro vacacional, anque por diferents motivos nunca no se formó garra asociación con obchectivo de contraposar-se a lo prochecto.

Con [[Ligüerre de Cinca]], emprendido analogament por o sindicato [[Unión General de Trabajadores|UGT]], Moriello de Tou ye un d'os dos solos nuclios expropiaus y dimpués cedidos por a Confederación Hidrografica de l'Ebro ta fer-ne centros vacacionals que se troba en tot l'[[Alto Aragón]], y toz dos son en [[Sobrarbe]].

==Demografía==


==Imáchens==
<gallery>
Imachen:083.Morillo de Tou.JPG|A Casa Forestal.
Imachen:035.Morillo de Tou.JPG|O supermercau, en l'antiga casa Cardiel.
Imachen:041.Morillo de Tou.JPG|Instalacions d'o centro vacacional, en l'antiga casa Cambra.
Imachen:087.Morillo de Tou.JPG|A biblioteca.
</gallery>

==Fiestas==
*[[26 de chulio]], **Fiesta Mayor''', fendo-le honras a Santa Ana.

## Monimentos

*Ilesia de Santa Ana, d'estilo gotico, d'o sieglo XVI, que en l'actualidat se destina a contener o Museu d'Alfarería Tradicional Aragonesa, con una colección remanent de mas de 450 piezas.
*Casa Cambra, d'o sieglo XVIII.
*L'edificio de a biblioteca publica, obierto en a temporana de veranos.
*A Casa Forestal, feita nueva.

## Referencias

## Vinclos externos